ออสซี่ระทึก หลายพันเร่งอพยพ พายุไซโคลนสุดอันตราย เด็บบี จ่อถล่ม
(ภาพจากยูทูบ : Bureau of Meteorology),ชาวออสเตรเลียหลายพันคน อพยพหนีภัยพายุไซโคลน เด็บบี กำลังแรงสุดในรอบหลายปี จ่อถล่ม ขึ้นฝั่งทางภาคตะวันออกเฉียงเหนือของประเทศ ขณะที่สำนักอุตุฯ ออสเตรเลีย เตือนภัย รุนแรงถึงระดับ 4,เมื่อ 27 มี.ค. สำนักข่าวรอยเตอร์รายงาน ชาวออสเตรเลียหลายพันคนที่อาศัยอยู่ในพื้นที่ลุ่มต่ำ ในรัฐควีนส์แลนด์ พากันอพยพหนีภัยพายุไซโคลนกำลังแรง เด็บบี (Debbie) จ่อถล่ม เตรียมขึ้นฝั่ง ทางภาคตะวันออกเฉียงเหนือของประเทศเช้าวันอังคารที่ 28 มี.ค. นี้ ขณะที่ยังมีประชาชนอีกจำนวนมาก ไม่สนใจคำเตือนของทางการที่ได้แนะนำให้อพยพหนีภัยไซโคลนเด็บบี เนื่องจากเป็นพายุกำลังแรงมาก มีความเร็วลมบริเวณศูนย์กลางพายุ สูงถึง 300 กม./ชม.,สำนักอุตุนิยมวิทยาออสเตรเลียรายงานเมื่อวันจันทร์ที่ 27 มี.ค.ถึงความรุนแรงของพายุไซโคลนเด็บบีว่า ได้รับการจัดให้เป็นพายุไซโคลนอันตราย ถึงระดับ 4 ก่อนจะขึ้นฝั่งทางภาคตะวันออกเฉียงเหนือ เช้าวันอังคารนี้ โดยนายกรัฐควีนส์แลนด์ แอนนาสตาเซีย ปาลาซค์ซัก กล่าวเตือนว่า พายุไซโคลนเด็บบี้ นับเป็นพายุรุนแรงที่สุดที่จะถล่มภาคตะวันออกเฉียงเหนือของออสเตรเลีย ต่อจากไซโคลน ยาซี ที่ถล่มเมื่อปี 2554 จนสร้างความเสียหายอย่างหนัก บ้านเรือนพังเสียหายจำนวนมาก อีกทั้งผลผลิตทางการเกษตรก็ได้รับความเสียหายจากพายุ,รอยเตอร์ แจ้งว่า ทางการรัฐควีนส์แลนด์ ได้แนะนำให้ประชาชนประมาณ 3,500 คน ที่อาศัยอยู่ในพื้นที่ลุ่มต่ำใกล้เมืองทาวน์สวิลล์ และประชาชนในเมืองโบเวน อีกประมาณ 2,000 คน ควรอพยพหนีภัยพายุ เพราะโอกาสที่จะหนีออกจากพื้นที่กำลังจะสิ้นสุดลงเมื่อพายุใกล้ถึงและสภาพอากาศแย่ลงกว่านี้,ข่าวเกี่ยวข้อง,ไซโคลน เด็บบี ถล่มออสซี่ตาย 1 ไฟดับกระทบคนนับหมื่น 
ชาวออสเตรเลียหลายพันคน อพยพหนีภัยพายุไซโคลน เด็บบี กำลังแรงสุดในรอบหลายปี จ่อถล่ม ขึ้นฝั่งทางภาคตะวันออกเฉียงเหนือของประเทศ ขณะที่สำนักอุตุฯ ออสเตรเลีย เตือนภัย รุนแรงถึงระดับ 4 
ไซโคลน เด็บบี,ไซโคลน เด็บบี้,ไซโคลน ถล่มออสเตรเลีย,ควีนส์แลนด์,ออสเตรเลีย